تقييم المطعم: السلام عليكم 
  
 التقييم راح يكون عبارة عن جزئين بحكم طول تقاييمي الاول راح يكون التقييم الطويل والثاني راح يكون الخلاصة بالايجابيات والسلبيات 
  
 مطعم صيني اغريت  بزيارته من اول ما لمحته خصوصآ انه كان منزوي خلف كنتاكي فقلت شكله من المطاعم العريقة فقترحت على رفيق تقاييمي  (الله يوفقه بختباراته) اننا نزوره ,فاشار بالموافقة الملكية ههههه فوقفنا عشان ندخلة لكن يوم وصلت للباب صفقتني اللوحه العريضه للعوائل فقط 
 التفت يمنتآ ويسرآ لباب الافراد ومالقيته فقررت اني ادخل واسئل وطلعت الاجابة انها لوحه فقط وان  كلا القسمين عندهم.  اول ما دخلنا قسم الافراد لفت انتباهبي الديكور الصينبي وبكلمتي للديكور الصيني ما اقصد اللوح لا اقصد بالديكور الصيني الاصلي للمطاعم الصينية 
 فالمكان مايحسسك انك بمطعم بل يحسسك بانك معزوم عند تشانق يونق هونق  ههههه فالمكان بيتوتي اكثر من انه مطعم وخصوصآ مكيف السبلت الي يضرب بالغرفه الي اصغر من ستة في اربعه  و مزحومة بست طاولات . 
  
 منيو المطعم كانت تضم اطباق لاتعد ولا تحصى وباسعار مغرية جدآ وبكمية كريمه جدآ مقارنة بالمطاعم الصينية الي ماليه الرياض مما خلانا نجد صعوبة بالاختيار فقررت اني لازم اكرر الزياره لتجربة اطباق اخرى, اما خياراتنا في هالزيارة كانت توفو محشي باللحمه ,رز مقلي , هونق كونق كرسبي نودل وشربة من دون هوية صينية لذالك لن اذكرها بالتقييم 
  
  التوفو للاسف ماكان محشي لكن فيه قطعه صغير تعلوة بالوسط وكانت بدايته بالجلد رائعة لكن بعدها يجي طعم مر مراره لم اعهدها بالتوفو والي تمحي النكهه الصينية تمامآ 
  
 رز مقلي والي كان اكثر من عادي 
    
 الهونق كونق كرسبي نودل باللحم كان موفق وغريب فكانت تقرمش باللقمه الاولى وهشة بالمضغ لكن الروايح والصوصات البحرية الي في شربتها تخليني اندم اني ماطلبتها بالربيان 
   
 الان نجي  لاطباق الزيارة الثانية والي بديتهم بطبق الستيمد دمبلنقز وتلاها الشعيرية المقلية المشكلة وكرات الربيان المقلية 
  
  الستيمد دمبلنقنز= عجين رقيق محشي او ملفوف حول نوع من البروتين ويطبخ بالبخار=الطبق للاسف كان يصيح وينادي ابي توابل فطعمه كان ساده من دون اضافات يعني مثل اكل المستشفى او المستشفى افضل 
   
  الشعيرية المقلية المشكلة بانواع من البروتين والخضار للاسف ماكانت بجودة النودل السابة فكانت ملياننه زيت وينقصها مثل ماينقص الستيمد دمبلنقز 
  بعد هالطبقين المخيبين للامل جاني الحمدالله طبق يغفر للاغلاط الي كانت بالطبقين الي راحو والي هو كرات الربيان المقلية من ست حبات= ربيان مكور داخل تشكيلة من الخضار المفرومة وتغطية خضرة الزهرة(القرنبيط) ككرست وهذا الي اعجبني فيه اكثر شي ولاتخافون كان متبل بالزنجبيل وصوص بحري هع اخيرآ 
 نرجع للتغطية الخارجية لكرات الربيان فالتغطيه كانت عباره عن قرنبيط بدال خليط التمبورا (البرست) الي نشوفه بكل مكان= الطبق كان اكثر من رائع و بتغطيته بخضرة الزهرة (القرنبيط) عطتة طابع اسيوي بحت كنت ابحث عنه من زيارتي الاولى       
      
  
  
 الخلاصة بالايجابيات والسلبيات 
   
 الايجابيات    
 طاقم عمل خدوم وبشوش* 
  
 اطباق وفيره ومشبعه* 
  
 اسعار منافسة* 
  
 منيو مليئة بالخيارات المميزة* 
  
  
 السلبيات 
  
 الطعام ينقصة التتبيل بشكل واضح 
  
 صغر المكان وافتقاد الخصوصية